Diari Oficial de la Generalitat Valenciana


Sumari del DOGV 6512, del 03-05-2011 (2011/4716)

RESOLUCIÓ de 20 de abril de 2011, de les direccions generals de Formació i Qualificació Professional, de la Conselleria d'Economia, Hisenda i Ocupació; i d'Avaluació, Innovació i Qualitat Educativa i de la Formació Professional, de la Conselleria d'Educació; per la qual es convoca a la Comunitat Valenciana el procediment d'avaluació i acreditació de determinades unitats de competència professional adquirides a través de l'experiència laboral o de vies no formals de formació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6512

Data del DOGV
:   03-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4716


Data del document
:   20-04-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de abril de 2011, de les direccions generals de Formació i Qualificació Professional, de la Conselleria d'Economia, Hisenda i Ocupació; i d'Avaluació, Innovació i Qualitat Educativa i de la Formació Professional, de la Conselleria d'Educació; per la qual es convoca a la Comunitat Valenciana el procediment d'avaluació i acreditació de determinades unitats de competència professional adquirides a través de l'experiència laboral o de vies no formals de formació.
[2011/4716]
Índex
Antecedents
Primer. Convocatòria
Segon. Unitats de competència convocades
Tercer. Interpretació, desplegament i execució
Quart. Designació d'assessors i avaluadors
Quint. Retribucions
Sext. Seguiment del procediment
Sèptim. Documentació del procés
Octau. Permisos individuals de formació
Disposició addicional primera. Referències genèriques
Disposició final primera
Disposició final segona
Annex I. Bases de la convocatòria
Base primera. Unitats de competència convocades. Centres avaluadors
Base segona. Places convocades
Base tercera. Criteris d'admissió
Base quarta. Fases del procediment
Base quinta. Informació i orientació general
Base sexta. Requisits de participació
Base sèptima. Sol·licituds, documentació i termini de presentació
Base octava. Admissió d'aspirants. Comissió de selecció
Base novena. Assessorament
Base deu. Avaluació
Base onze. Comissió avaluadora
Base dotze. Resultats de l'avaluació
Base tretze. Reclamacions
Base catorze. Acreditació per l'IVQP
Base quinze. Assessorament final
Base setze. Registre
Base dèsset. Drets d'inscripció. Taxes
Annex II. Sol·licitud d'inscripció en el procediment d'acreditació de la competència professional
Annex II (bis). Documentació que s'adjunta per a la participació en el procés d'acreditació i autobaremació
Annex III. Acta d'avaluació
Annex IV. Acreditació d'unitats de competència
Annex V. Declaració responsable per a treballador autònom
Antecedent
El procediment d'avaluació i acreditació de les competències professionals és un dels instruments i accions del Sistema Nacional de Qualificacions i Formació Professional, tal com establix l'article 4, apartat 1, lletra b), de la Llei Orgànica 5/2002, de 19 de juny, de les Qualificacions i de la Formació Professional.
Per mitjà del Reial Decret 1224/2009, de 17 de juliol, de Reconeixement de les competències professionals adquirides per experiència laboral, s'establix el procediment i els requisits per a l'avaluació i l'acreditació de les competències professionals adquirides per les persones a través de l'experiència laboral o de vies no formals de formació, així com els efectes d'eixa avaluació i acreditació de competències.
Per part de l'administració educativa, el Reial Decret 1538/2006, de 15 de desembre, pel qual s'establix l'ordenació general de la Formació Professional del sistema educatiu, determina en l'article 19 com una de les vies d'obtenció de títols de Formació Professional, el previst en l'article 8.3 de la Llei Orgànica 5/2002.
Per part de l'administració laboral, el Reial Decret 34/2008, de 18 de gener, pel qual es regulen els certificats de Professionalitat, establix en l'article 15.2, que les administracions públiques competents en matèria laboral garantiran a la població activa la possibilitat d'accedir per la via de l'experiència laboral i per vies no formals de formació a l'avaluació i el reconeixement de les seues competències professionals.
A la Comunitat Valenciana, el Decret 92/2005, de 13 de maig, del Consell de la Generalitat, crea i regula l'Institut Valencià de Qualificacions Professionals, i en l'article 3 se li encomana la funció de gestionar el procediment de reconeixement, avaluació i certificació de les competències professionals.
El II Pla Valencià de Formació Professional 2011-2013 establix, dins de les seues línies estratègiques, el reconeixement de les distintes formes d'adquisició de competències, reforçant la complementarietat de tota l'oferta formativa.
Per tot això, una vegada consultat el Consell Valencià de Formació Professional, i en virtut de les competències atorgades pel Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat i l'article 21 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estes direccions generals resolen:
Primer. Convocatòria
Esta resolució té com a objecte convocar, en l'àmbit de la Comunitat Valenciana, un procediment d'avaluació i acreditació d'unitats de competència professional adquirides a través de l'experiència laboral o de vies no formals de formació, de conformitat amb el que establix el Reial Decret 1224/2009, de 17 de juliol, i les bases que s'arrepleguen en l'annex I.
Segon. Unitats de competència convocades
Les unitats de competència objecte d'avaluació i acreditació per esta resolució, estan arreplegades en la base primera de l'annex I, amb indicació dels títols de Formació Professionals i/o certificats de Professionalitat en què estan incloses.
Tercer. Interpretació, desplegament i execució
Es faculta la direcció de l'Institut Valencià de Qualificacions Professionals (IVQP) perquè duga a terme la gestió i les accions pertinents a fi de desplegar, interpretar i executar el procediment d'avaluació i acreditació objecte d'esta resolució, d'acord amb les bases de la convocatòria i amb plena subjecció a les disposicions i normativa vigent en esta matèria.
Quart. Designació d'assessors i avaluadors
L'IVQP designarà els assessors i avaluadors, degudament habilitats, que actuaran en cada centre avaluador.
Quint. Retribucions
Els assessors i avaluadors designats per a participar en este procediment percebran, una vegada finalitzat este, les compensacions econòmiques previstes en el Decret 24/1997, d'11 de febrer, del Consell, sobre indemnitzacions per raó del servici i gratificacions per servicis extraordinaris del personal al servici de la Generalitat Valenciana. Les indemnitzacions seran les mateixes quan es tracte de la participació de professionals o experts aliens a l'administració.
Sext. Seguiment del procediment
El seguiment i l'avaluació final del procediment correspon al Consell Valencià de Formació Professional o, si és el cas, a una comissió tècnica designada per este i formada per un representant de cada un dels sectors que el componen, sense perjuí d'aquells aspectes que siguen competència exclusiva d'altres òrgans de la Generalitat.
Sèptim. Documentació del procés
L'expedient de tot el procés, en el qual s'arreplegaran tots els registres i resultats produïts al llarg del procediment, serà custodiat pels centres avaluadors on es duguen a terme.
Família professional: Sanitat

\* \* \* \* \* \*
Octau. Permisos individuals de formació
Per a facilitar l'accés a este procediment de reconeixement de competències professionals es podran utilitzar els permisos individuals de formació, d'acord amb el que preveu l'article 21 de l'Orde TAS/2307/2007, de 27 de juliol.
Disposició addicional
Primera. Referències genèriques
Totes les referències en què s'utilitza la forma del masculí genèric en esta resolució han d'entendre's aplicables indistintament a dones i hòmens.
Disposiciones finales
Primera
La resolució produirà efectes des de l'endemà de la publicació en el Diari Oficial de la Comunitat Valenciana.
Segona
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que esgota la via administrativa, pot ser recorregut potestativament, en reposició, o bé cabrà plantejar directament un recurs contenciós administratiu en els terminis i davant de l'òrgan que s'indica a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar de la data següent al de la seua publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 20 de abril de 2011.- El director general de Formació i Qualificació Professional: Joaquín Vañó Gironés. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.
Annex I
Bases de la convocatòria
Primera. Unitats de competència convocades. Centres avaluadors
Es convoca procediment d'avaluació i acreditació de les unitats de competència següents:
Família professional: Servicis Socioculturals i a la comunitat.

\* \* \* \* \* \* \* \*
Familia profesional: Servicios Socioculturales y a la comunidad.

Familia profesional: Sanidad.

Centres en què es desplegarà el procediment i nombre de places:
- IES Leonardo da Vinci. C/ Baronia de Polop, 12. 03518 - Alacant (65 places)
- CIPFP Batoi. C/ La Serreta, 5. 03931 - Alcoi (Alacant) (65 places)
- IES Matilde Salvador. Av. Casalduch, 120. 12891 - Castelló de la Plana (70 places)
- CIPFP Ciutat de l'Aprenent. C/ Ciutat de l'Aprenent, 4. 46416 - València (100 places)
- CIPFP La Costera. C/ Gonzalo Viñes, 1. 46056 - Xàtiva (València) (100 places)
Quan siga necessari, es determinaran altres seus per a la realització d'algunes fases del procediment, que oportunament s'indicaran.
Centres en què es desplegarà el procediment i nombre de places:
- CIPFP Batoi. C/ la Serreta, 5. 03230 - Alcoi (Alacant) (60 places)
- IES Francesc Ribalta. Av. Rei En Jaume, 35. 12902 - Castelló de la Plana (40 places)
- CIPFP Misericòrdia. C/ Casa de la Misericòrdia, 34. 46470 - València (50 places)
- CIPFP Faitanar. C/ Xiquet de Quart, s/n. 46987 - Quart de Poblet (València) (50 places)
- Quan siga necessari, es determinaran altres seus per a la realització d'algunes fases del procediment, que oportunament s'indicaran.
Segona. Places convocades
El nombre de candidats admesos en este procediment es limita a 400 persones per a les qualificacions de la família professional de Sanitat i a 200 per a les qualificacions de la família professional de Servicis Socioculturals i a la Comunitat, distribuïdes segons s'indica en la base primera. No obstant això, l'IVQP podrà modificar esta limitació per centre si les circumstàncies així ho aconsellen.
En cas que el nombre de candidats supere el màxim indicat, una comissió de selecció del centre on es desenrotlle el procediment realitzarà una selecció atesos els criteris següents, atorgant preferència per l'orde en què apareixen citats:
1. Persona que exercix en l'actualitat o ha exercit en els dos anys anteriors a la data de publicació de la convocatòria la seua activitat en els respectius sectors professionals relacionats amb esta convocatòria.
2. Major nombre d'hores de formació no formal relacionada amb les unitats de competència a què es presenta.
3. Major experiència laboral en el sector.
Tercera. Criteris d'admissió
Per a ser admés en el procediment serà necessari:
1. Complir els requisits previstos en la base sexta d'esta resolució.
2. Trobar-se entre els aspirants seleccionats a participar en l'avaluació d'alguna de les qualificacions professionals convocades, una vegada aplicat el que establix la base anterior.
Quarta. Fases del procediment
Este procediment d'avaluació i acreditació de competències professionals consta de les següents actuacions i fases:
1. Informació i orientació: esta actuació ha de proporcionar informació bàsica de com obtindre l'acreditació d'unitats de competència, incloses en el Sistema Nacional de Qualificacions i Formació Professional, i sobre el procediment regulat per esta resolució.
2. Inscripció i admissió de candidats.
3. Fase d'assessorament: es donarà suport als candidats en la recopilació de les evidències necessàries que demostren el domini professional relatiu a les unitats de competència que desitja que li siguen acreditades i a orientar-los sobre les possibles accions que han d'efectuar a fi de millorar la seua qualificació professional.
4. Sol·licitud d'avaluació de la competència professional.
5. Fase d'avaluació: consistent a comprovar, en cada una de les unitats de competència en què s'haja inscrit el candidat, si demostra la competència professional requerida en les realitzacions professionals.
6. Fase d'acreditació i registre: es reconeixeran, acreditaran i registraran les unitats de competència posseïdes i demostrades pels candidats al llarg del procediment d'avaluació. El document d'acreditació serà emés per l'IVQP.
7. Assessorament final i individual sobre itineraris formatius que puguen completar un perfil professional.
Quinta. Informació i orientació general
Amb caràcter previ al començament del període d'inscripció en el procés d'avaluació i acreditació de la competència professional, l'IVQP, amb la col·laboració dels centres integrats públics de Formació Professional (CIPFP) i els altres centres de Formació Professional on es duran a terme els processos d'avaluació, facilitarà informació general als possibles candidats sobre el desenrotllament del procediment, de manera que les persones interessades puguen prendre una decisió sobre la seua participació en este.
L'esmentada informació es traslladarà igualment als efectes pertinents als centres d'Ocupació i Formació del SERVEF, així com als distints agents vinculats a la Formació Professional i a l'ocupació.
Sexta. Requisits de participació
Les persones que desitgen participar en el procediment han de complir els requisits següents:
1. Posseir la nacionalitat espanyola, haver obtingut el Certificat de Registre de Ciutadania Comunitària o la targeta de familiar de ciutadà de la Unió, o ser titular d'una autorització de residència o, de residència i treball a Espanya en vigor, en els termes establits en la normativa espanyola d'estrangeria i immigració
2. Tindre 20 anys complits en el moment de realitzar la inscripció, quan es tracte d'unitats de competència de nivell 2, i de 18 anys per al nivell 1.
3. Tindre experiència laboral i/o formació relacionada amb les competències professionals que es volen acreditar:
a) En el cas d'experiència laboral: Justificar almenys 3 anys, amb un mínim de 2000 hores treballades en total, en els últims 10 anys transcorreguts abans de realitzar-se la convocatòria. Per a les unitats de competència de nivell 1, es requeriran 2 anys d'experiència laboral amb un mínim de 1200 hores treballades en total.
b) En el cas de formació: Justificar, almenys 300 hores, en els últims 10 anys transcorreguts abans de realitzar-se la convocatòria. Per a les unitats de competència de nivell 1, es requeriran almenys 200 hores. En els casos en què els mòduls formatius associats a la unitat de competència que es pretén acreditar incloguen una duració inferior, s'han d'acreditar les hores establides en els esmentats mòduls.
Els candidats majors de 25 anys que reunisquen els requisits d'experiència laboral o formativa indicats en l'apartat anterior i que no puguen justificar-los per mitjà dels documents assenyalats en la base sèptima, podran sol·licitar la seua inscripció provisional en el procediment. Presentaran la justificació per mitjà d'alguna prova admesa en dret de la seua experiència laboral o aprenentatges no formals.
La comissió de selecció, a la qual es fa referència en la base octava, decidirà respecte d'això.
Sèptima. Sol·licituds, documentació i termini de presentació
1. Els qui desitgen participar en el procés d'acreditació hauran de presentar una instància, d'acord amb el model que figura en l'annex II d'esta resolució.
La instància, junt a l'annex II (bis) d'autobaremació, ha d'omplir-se en la web de la Conselleria d'Educació (Direcció General d'Avaluació, Innovació i Qualitat Educativa i de la Formació Professional. Institut Valencià de Qualificacions Professionals. Convocatòria), i enviar-se en línia.
També es pot presentar la documentació en els llocs i en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. A l'original de la instància de sol·licitud s'acompanyarà la fotocòpia compulsada dels documents següents:
a) DNI en vigor. En el cas de persones estrangeres, Certificat de Registre de Ciutadania Comunitària, o la targeta de familiar ciutadà de la Unió, o l'autorització de residència i treball a Espanya en vigor.
Els ciutadans d'estats que pertanyen a la Unió Europea podran acreditar la seua identitat per mitjà dels documents que siguen aptes per a això en els seus propis països.
b) Documents justificatius de l'experiència laboral:
1) Per als treballadors assalariats
Certificació de la Tresoreria General de la Seguretat Social, de l'Institut Social de la Marina o de la mutualitat a què estiguen afiliats, on conste l'empresa, la categoria laboral (grup de cotització) i el període de contractació; i
Contracte de Treball o certificació de l'empresa on hagen adquirit l'experiència laboral, en la qual conste específicament la duració dels períodes de prestació del contracte, l'activitat exercida i l'interval de temps en què s'ha realitzat l'esmentada activitat.
2) Per a treballadors autònoms o per compte propi
Certificació de la Tresoreria General de la Seguretat Social o de l'Institut Social de la Marina dels períodes d'alta en la Seguretat Social en el règim especial corresponent, i
Descripció de l'activitat exercida i interval de temps en què esta s'ha realitzat (Annex V).
3) Per a treballadors voluntaris o becaris
Certificat de l'organització on s'haja prestat l'assistència en què consten, específicament, les activitats i funcions desenrotllades, l'any en què s'han realitzat i el nombre total d'hores dedicades a estes.
c) Documents justificatius de la formació no formal:
Per a les competències professionals adquirides a través de vies no formals de formació, la justificació es realitzarà per mitjà de document que acredite que l'aspirant posseïx formació relacionada amb les unitats de competència que es pretenguen acreditar, en la qual consten els continguts i les hores de formació.
d) Currículum vitae europeu (disponible en la web de l'IVQP). (No necessita ser compulsat).
e) Si és admés en alguna de les fases del procés adjuntarà, en el seu moment, el justificant d'haver abonat les taxes corresponents. El document d'abonament de taxes està disponible en la web de l'IVQP.
3. Amb independència de l'ompliment i l'enviament en línia de la instància, l'original de la sol·licitud junt amb la resta de la documentació i una còpia de l'annex II (bis) es presentarà en un dels centres avaluadors en què es desitja realitzar el procés, indicats en la base primera.
També es podrà presentar la documentació en els llocs i en la forma que determina l'article 38.4 de la Llei 30/1992.
4. El termini de presentació de sol·licituds serà de 15 dies hàbils a partir de la publicació d'esta resolució en el Diari Oficial de la Comunitat Valenciana. En tot cas, en la pàgina web de l'IVQP es publicarà un calendari detallat de les distintes fases del procediment.
Octava. Admissió d'aspirants. Comissió de selecció
1. Amb caràcter previ a l'inici del procediment es realitzarà un procés d'admissió per una comissió presidida pel director, o persona en qui delegue, del centre avaluador on s'ha sol·licitat l'acreditació. En la comissió participaran el cap del departament de la família professional objecte de la convocatòria i un professor del departament designat pel director, que actuarà com a secretari. En funció del nombre de sol·licituds es podran incorporar altres professors, a criteri del director.
2. La composició de la comissió de selecció serà remesa pel director del centre a l'IVQP per al seu coneixement, abans que transcórreguen set dies des de la publicació de la convocatòria.
3. La comissió de selecció verificarà la correcció de les inscripcions rebudes, el compliment dels requisits d'accés i l'abonament de taxes, quan calga. Així mateix sol·licitaran, si és procedent, l'informe al qual es referix l'article 12 del Reial Decret 1224/2009, a un assessor degudament habilitat, que serà designat per l'IVQP a requeriment del director del centre.
4. En el supòsit de detectar algun error, defecte o absència en estes o en la documentació que ha d'acompanyar-les, requeriran als interessats la seua esmena.
5. Si el nombre d'inscripcions rebudes és superior al nombre de candidats que s'han d'avaluar que s'haja fixat en la corresponent convocatòria i centre, la comissió de selecció procedirà a la selecció d'estos d'acord amb els criteris fixats en la base segona.
6. La comissió elaborarà una relació d'aspirants admesos i exclosos (en reserva i definitius) i resoldrà les reclamacions que es puguen produir relacionades amb l'admissió i la selecció.
7. Finalitzat el termini de presentació d'instàncies i en el termini de 10 dies es farà pública la llista provisional d'admesos i exclosos en el tauler d'anuncis del centre educatiu corresponent i en la pàgina web de l'IVQP.
8. Els aspirants exclosos disposaran d'un termini de 5 dies hàbils, comptats a partir de l'endemà de la publicació de la llista provisional, per a poder formular les al·legacions que consideren oportunes. Així mateix, aquells aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions o al·legacions es dirigiran al director del centre.
9. La comissió de selecció resoldrà les reclamacions presentades en el termini de 3 dies hàbils, comptats a partir de l'últim dia de termini per a presentar reclamacions; i farà pública la relació definitiva d'aspirants admesos en el tauler d'anuncis del centre educatiu corresponent i en la pàgina web de l'IVQP.
10. Contra la resolució de les llistes definitives podrà interposar-se en el termini d'un mes un recurs d'alçada, d'acord amb el que preceptua l'article 114.1 de la Llei 30/1992, davant del conseller d'Educació, i resoldrà per delegació la directora general d'Avaluació, Innovació i Qualitat Educativa i de la Formació Professional. Potestativament pot interposar-se un recurs de reposició davant de la comissió de selecció en el termini d'un mes.
Novena. Assessorament
1. A partir de la publicació de les llistes definitives d'admissió, i en el termini d'una setmana, l'IVQP remetrà als centres indicats en l'annex I, per a la seua exposició pública, el calendari de la fase d'assessorament. Igualment es publicarà en la seua pàgina web.
2. Els candidats seleccionats per a iniciar la fase d'assessorament hauran d'abonar prèviament la taxa corresponent i presentar el seu justificant en el centre avaluador.
3. L'assessorament serà obligatori i tindrà caràcter individualitzat o col·lectiu, en funció de les necessitats dels candidats.
4. L'assessor, quan es considere necessari, citarà l'aspirant a participar en el procediment per a ajudar-lo, si és el cas, a autoavaluar la seua competència, completar el seu historial personal i/o formatiu o a presentar evidències que el justifiquen, amb la finalitat d'identificar la correspondència dels seus aprenentatges amb les unitats de competència que serien més idònies als efectes de reconeixement.
5. L'assessor, atenent la documentació aportada, realitzarà un informe orientatiu sobre la conveniència que l'aspirant accedisca a la fase d'avaluació i sobre les competències professionals que considera prou justificades.
6. Si l'informe esmentat en l'apartat anterior és positiu, es traslladarà a la corresponent comissió d'avaluació en el dossier de competències, que contindrà tota la documentació aportada així com l'informe elaborat degudament firmat.
7. Si l'informe és negatiu, se li indicarà al candidat o candidata la formació complementària que hauria de realitzar i els centres on podria rebre-la. No obstant això, atés que el contingut de l'informe de l'assessor o assessora no és vinculant, el candidat podrà decidir passar a la fase d'avaluació. En este cas, també es traslladarà a la comissió d'avaluació, junt amb l'informe, la documentació referida en l'apartat 4 d'este article.
Deu. Avaluació
1. Per a prendre part en la fase d'avaluació la persona aspirant ha de presentar una sol·licitud en el mateix centre, durant els 3 dies hàbils següents al final de la fase d'assessorament, i pagar les taxes corresponents segons les unitats de competència en què s'ha inscrit per al seu reconeixement.
2. Una vegada conegut el nombre de candidats que passen a la fase d'avaluació, l'IVQP remetrà en el termini d'una setmana el calendari de l'esmentada fase, que constarà de dos parts:
a) Preparació de l'avaluació. En esta part cada aspirant serà informat pels avaluadors sobre les característiques d'esta fase. Així mateix, es fixaran els moments, llocs i, en la mesura que siga possible, els procediments d'avaluació; tot això serà arreplegat en un pla d'avaluació, que serà comunicat a cada candidat per part de la comissió avaluadora. Este pla serà elaborat tenint en compte tota la documentació aportada i generada pel candidat en la fase d'assessorament.
b) Desenrotllament de l'avaluació. S'utilitzaran diversos elements per a facilitar que el candidat puga demostrar la seua competència com ara: el dossier individual de competències, l'entrevista personal, l'observació o la simulació d'una pràctica o altres proves complementàries.
1. L'avaluació, en cada una de les unitats de competència en què s'haja inscrit el candidat, tindrà com a objecte comprovar si demostra la competència professional requerida en les realitzacions professionals, en els nivells establits en els criteris de realització i en una situació de treball, real o simulada, fixada a partir del context professional.
2. L'avaluació es realitzarà analitzant l'informe de l'assessor i tota la documentació aportada pel candidat i, si és el cas, demanant noves evidències necessàries per a avaluar la competència professional requerida en les unitats de competència en què s'haja inscrit.
3. S'utilitzaran els mètodes que es consideren necessaris per a comprovar allò que ha explicitat la persona que presente la seua candidatura en la documentació aportada. Estos mètodes poden ser, entre altres, l'observació del candidat en el lloc de treball, simulacions, proves estandarditzades de competència professional o entrevista professional.
4. La selecció dels mètodes i la seua concreció en activitats d'avaluació es realitzarà d'acord amb la naturalesa de la unitat de competència, les característiques de la persona aspirant a participar en el procediment i els criteris per a l'avaluació arreplegats en les guies d'evidències.
5. L'avaluació es desenrotllarà seguint una planificació prèvia, en la qual constaran, almenys, les activitats i mètodes d'avaluació, així com els llocs i les dates previstos. De cada activitat quedarà un registre firmat per l'aspirant i l'avaluador.
6. Cada avaluador realitzarà un informe per a la comissió d'avaluació amb la seua proposta de juí de competència.
7. El resultat de l'avaluació de la competència professional en una determinada unitat de competència s'expressarà en termes de demostrada o no demostrada.
8. El candidat avaluat serà informat dels resultats de l'avaluació i tindrà dret a reclamació davant de la comissió d'avaluació.
Onze. Comissió avaluadora
1. La comissió avaluadora estarà integrada per un mínim de cinc persones habilitades com a avaluadores, designades per l'IVQP, una de les quals actuarà de president i una altra de secretari. Es garantirà la presència d'avaluadors tant del sector formatiu com del productiu. El seu funcionament estarà subjecte als preceptes continguts en el capítol II del títol II de la Llei 30/1992.
2. La comissió avaluadora podrà demanar la col·laboració puntual d'experts, la participació dels quals ha de ser autoritzada per l'IVQP.
3. En el procés d'avaluació d'un candidat no podran intervindre persones que hagen participat en el seu assessorament.
4. Funcions de la comissió avaluadora:
a) Organitzar el procés d'avaluació a través d'un pla que incloga les activitats o proves necessàries i la gestió derivada de la seua actuació.
b) Valorar la documentació aportada pels candidats i per l'informe de l'assessor. Es podrà requerir a l'interessat, si això fóra necessari, l'aportació d'una altra documentació complementària que evidencie l'adquisició de la competència professional que sol·licita que li siga reconeguda.
c) Determinar el mètode i instruments d'avaluació de la competència professional.
d) Avaluar la competència professional a partir de la informació recopilada i les evidències generades i registrades al llarg de tot el procediment, prenent com a referent les realitzacions professionals i els criteris de realització de cada una de les unitats de competència.
e) Recollir els resultats en una acta d'avaluació que junt amb tot l'expedient s'arxivarà en el mateix centre on s'està actuant.
f) Resoldre les reclamacions que puguen presentar els candidats durant el procés d'avaluació.
g) Documentar el procés d'avaluació per al seguiment, control i garantia de qualitat.
h) Informar el candidat dels resultats de l'avaluació; així com de les oportunitats per a completar la seua formació i obtindre l'acreditació completa de títols de Formació Professionals o certificats de Professionalitat.
i) Totes les altres vinculades a les seues funcions que li siguen assignades per l'IVQP.
5. Funcions del president de la comissió:
a) Representar i mantindre la interlocució amb l'IVQP.
b) Convocar i presidir les reunions de la comissió.
c) Dirigir i coordinar les actuacions de la comissió.
d) Supervisar i coordinar l'elaboració i el desenrotllament de les proves i les actuacions dels equips d'avaluació.
e) Vetlar pel compliment de les normes establides en esta resolució.
6. Funcions del secretari de la comissió:
a) Redactar les actes i, si és el cas, donar fe dels acords adoptats en les reunions de la comissió.
b) Rebre les propostes de juí de competència per al seu trasllat a la comissió.
c) Expedir les certificacions de caràcter no acadèmic que siguen sol·licitades pels candidats o per l'administració.
d) Remetre les actes d'avaluació a l'IVQP i arxivar-ne una còpia, junt amb la resta de l'expedient del procediment, en el mateix centre on s'està actuant.
e) Omplir la documentació requerida per l'administració als efectes de la corresponent indemnització econòmica que puga correspondre per les actuacions de la comissió.
7. Funcions del conjunt d'avaluadors:
a) Elaborar els plans d'avaluació.
b) Assistir a la realització de les proves i controlar el seu desenrotllament.
c) Registrar totes les activitats d'avaluació, que seran firmades pels avaluadors i pel candidat.
d) Proposar els juís de competència.
e) Redactar els informes d'avaluació.
Dotze. Resultats de l'avaluació
1. La comissió, a partir dels informes d'avaluació i de les actuacions desenrotllades, emetrà un juí de competència en relació amb les evidències demostrades per cada aspirant. El juí de competència s'expressarà de forma dicotòmica, en termes de competència demostrada o competència no demostrada.
2. Els referents d'avaluació per al procés descrit en el punt anterior seran les unitats de competència, amb les seues corresponents realitzacions professionals i criteris de realització.
3. El document en què s'expressa el juí de competència serà entregat personalment al candidat a fi de garantir la confidencialitat necessària.
Tretze. Reclamacions
Els interessats, contra les resolucions i els actes de tràmit qualificat dels avaluadors i de la mateixa comissió avaluadora, podran interposar una reclamació, d'acord amb el que preveu l'apartat f), article 28, del RD 1224/2009, sense perjuí d'exercir el recurs previst en l'article 107 de la Llei 30/1992.
Catorze. Acreditació per l'IVQP
a) A les persones que siguen avaluades positivament els serà entregat un document d'acreditació de la unitat o unitats de competència corresponents, d'acord amb el model que figura en l'annex IV.
b) Les unitats de competència acreditades tenen valor en tot l'Estat i seran reconegudes als efectes d'acreditació parcial acumulable per a l'obtenció del títol de formació professional o certificat de professionalitat corresponent.
Quinze. Assessorament final
Una vegada finalitzat el procés d'avaluació el candidat rebrà de la comissió avaluadora un escrit en el qual es farà constar, segons siga procedent:
1. Possibilitats de formació, amb les orientacions pertinents, perquè puga acreditar en convocatòries posteriors les unitats de competència per a les quals havia sol·licitat l'acreditació.
2. Possibilitats de formació, amb les orientacions pertinents, per a completar la formació conduent a l'obtenció d'un títol de Formació Professional o certificat de Professionalitat relacionat amb estes.
Setze. Registre
Els centres que siguen seu de les comissions d'avaluació arxivaran tots els expedients que origine el procés i mantindran un registre de les unitats de competència avaluades positivament. Traslladaran una còpia de l'acta final d'avaluació (Annex III) a l'IVQP per a acreditar i incorporar-les al corresponent registre oficial.
Dèsset. Drets d'inscripció. Taxes
Esta taxa es fixa a l'empara del que disposa l'article 133 del Decret Legislatiu 1/2005, pel qual s'aprova el text refós de la Llei de Taxes de la Generalitat.
1. Per a accedir a la fase d'assessorament el candidat haurà d'abonar 25 €.
2. Per cada unitat de competència a avaluar el candidat haurà d'abonar 12 €.
Les exempcions o minoracions en l'import de les taxes seran les establides legalment.